Nicolaus Iohannis
Nicolaus Wernherus (Germanice Klaus Werner) Iohannis (Cibinii natus die 13 Iunii 1959) est vir publicus Dacoromanicus oriundus e gente Germana, qui in Romania Saxones Transsilvaniae nominantur.

Munus 
Iohannis fuit alumnus universitatis Babeş-Bolyai Claudiopolitanae. Physicae studebat atque magister Lycei clari Brukenthal in urbe patria factus est. Postea inspector scholarum in circulo Cibinio fuit.

Cursus honorum 
Iohannis, sodalis Liberalis Nationalis Factionis Romaniae, ab anno 2000 Magister urbis Cibinii est. Die 28 Iunii 2014 praeses suae factionis electus est et candidatus praesidis Romaniae factus. Die 2 Novembris 2014 Victor Ponta praeses ministrorum et candidatus Socialium Democraticorum, plurima suffragia - 39 percentum - in electione praesidis abstulit, cum Nicolaus Iohannis 30 per centum accipit. Secundo in suffragio die 16 Novembris Iohannis 54,8 percentum suffragiorum accepit atque praeses rei publicae electus est.  Die 21 Decembris eiusdem anni officium praesidis Romaniae iniit. Praeses factionis PN-L ei iam die 20 Decembris Alina Gorghiu successerat. Anno 2020, Iohannis Praemium Caroli Magni accepit.

Consilia praesidis 
Die 21 Decembris 2014 Iohannis praeses primam orationem in parlamento habuit. Proposuit se mox factiones in palatium praesidis invitaturum, ut de finibus patriae petendis et quo tempore adispiscendae sint, deliberaret. Nosse se homines magna a praeside novo exspectare. Sed magnae exspecationes magnum eventum efficere posse. Sperare se Iohannis dixit quinque annos post homines dicturos orbem terrarum propter reconstructionem Romaniam admirari. Societas civium praesertim mutari oportere. Non modo leges reformandae esse, sed praecipue modus, qua homines sentiant, faciant, operam dent. Iohannis dixit se optare Romaniam sine magnis famis, Romania, in quo tempus spectaculis desit, quod omnes operam dent. Saeculum historiae nunc ad finem venisse atque multa relinqui oportere. "Patriam bene factarum rerum" id velle, ut omnes conveniant non modo verbis, sed etiam factis, quae enumerari possint. Romaniam proposuit, in qua politici cives vererentur.

Notae

Bibliographia 
 "Klaus Iohannis poised for victory in Romanian presidential vote" in The Guardian (10 Novembris 2019)
 Elena Enache, Diana Robu, "Klaus Iohannis e noul presedinte al Romaniei. Traian Basescu si-a luat la revedere" in Ziare (21 Decembris 2014)
 Thomas Roser, "Johannis in der Schlangengrube" in Die Zeit (31 Octobris 2014)

Nexus externi 

 Pagina personalis
 Biographia apud sedem interretialem Praesidis Romaniae
 Pagina Iohannis apud Facebook

Praesides Romaniae
Alumni Universitatis Claudiopolitanae
Saxones Transsilvaniae